Tuproqshunoslik va agrokimyoviy tadqiqotlar instituti faoliyatini samarali tashkil etish chora-tadbirlari toʻgʻrisida
(resolution, 2022-07-19)

Oʻzbekiston Respublikasi Prezidentining “Yerlar degradatsiyasiga qarshi kurashishning samarali tizimini yaratish chora-tadbirlari toʻgʻrisida” 2022-yil 10-iyundagi PQ-277-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Yerlar degradatsiyasiga qarshi kurashishning samarali tizimini yaratish chora-tadbirlari toʻgʻrisida” 2022-yil 10-iyundagi PQ-277-son qaroriga muvofiq: Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligida bilim va innovatsiyalar milliy markazi tizimidagi Tuproqshunoslik va agrokimyo ilmiy-tadqiqot instituti Tuproqshunoslik va agrokimyoviy tadqiqotlar instituti (keyingi oʻrinlarda — Institut) deb qayta nomlangan holda Qishloq xoʻjaligi vazirligi tasarrufiga oʻtkazilganligi; Institutning bino va inshootlarini saqlash, shuningdek, uning xodimlari (ilmiy xodimlardan tashqari) mehnatiga haq toʻlash boʻyicha xarajatlarini Oʻzbekiston Respublikasi Davlat budjeti mablagʻlari hisobidan moliyalashtirishning amaldagi tartibi saqlab qolinganligi; Andijon, Buxoro, Qashqadaryo va Xorazm viloyatlarida Institutning mintaqaviy boʻlinmalari (keyingi oʻrinlarda — mintaqaviy boʻlinmalar) tashkil etilishi hamda Institutning amaldagi mavjud 8 ta shtat birligi teng ulushlarda mintaqaviy boʻlinmalariga oʻtkazilishi hamda mazkur shtat birliklari Oʻzbekiston Respublikasi Davlat budjeti mablagʻlari hisobidan moliyalashtirilishi; Institut mintaqaviy boʻlinmalarining bino va inshootlarini saqlash xarajatlari har yili Oʻzbekiston Respublikasi respublika budjetidan Qishloq xoʻjaligi vazirligiga ajratiladigan mablagʻlarning cheklangan miqdorlari doirasida amalga oshirilishi belgilanganligi maʼlumot uchun qabul qilinsin. 2. Quyidagilar Institutning asosiy vazifalari va faoliyat yoʻnalishlari etib belgilansin: tuproqshunoslik va agrokimyo yoʻnalishlarida, jumladan yerlarning degradatsiyasi hamda choʻllanishi jarayonlarining oldini olish va oqibatlarini bartaraf etish boʻyicha dolzarb fundamental, ilmiy-amaliy va innovatsion tadqiqot loyihalarini amalga oshirish hamda ushbu yoʻnalishlardagi ilmiy-tadqiqot ishlarini muvofiqlashtirish; sugʻoriladigan va lalmi yerlarning unumdorlik darajasini aniqlashning ilmiy asoslangan usullarini va ilmiy-amaliy tavsiyalarni ishlab chiqish, tuproqni baholash (bonitirovka) ishlarini amalga oshirish va sertifikat berish; tuproqning holatini operativ kuzatish va diagnostika qilish, uning unumdorligi boʻyicha “Tuproq klinikasi” xizmatlarini koʻrsatish, tuproqning holatini tahlil qilish boʻyicha laboratoriyalar faoliyatini muvofiqlashtirish; tuproqning holatini tahlil qilish boʻyicha xalqaro standartlarni joriy etish, davlat standarti talablarini xalqaro talablar bilan uygʻunlashtirish hamda tuproqshunoslik va agrokimyo yoʻnalishida sinov va tahlillar oʻtkazish boʻyicha arbitraj (referens) faoliyatini amalga oshirish; tuproqning shoʻrlanganlik va eroziyalanganlik hamda agrokimyoviy xaritalarini ishlab chiqish hamda amaliyotga joriy qilish; tuproqning organik uglerod, oziqa elementlari zaxiralari va ularning harakatchan shakllari bilan taʼminlanganligi toʻgʻrisida maʼlumotlar bazasini yaratish; tuproqshunoslik va agrokimyo yoʻnalishlarida yuqori malakali ilmiy kadrlarni tayyorlash va mutaxassislar malakasini oshirish. 3. Quyidagilar: Oʻzbekiston Respublikasi Qishloq xoʻjaligi vazirligi huzuridagi Tuproqshunoslik va agrokimyoviy tadqiqotlar institutining tuzilmasi 1-ilovaga muvofiq; Oʻzbekiston Respublikasi Qishloq xoʻjaligi vazirligi huzuridagi Tuproqshunoslik va agrokimyoviy tadqiqotlar instituti mintaqaviy boʻlinmalarining namunaviy tuzilmasi 2-ilovaga muvofiq tasdiqlansin. 4. Institutning yangi tashkil etilayotgan: Andijon viloyati mintaqaviy boʻlinmasiga — Andijon viloyati Andijon shahrining Eski Oʻsh koʻchasidagi 132-uy manzilida joylashgan Andijon viloyati veterinariya va chorvachilikni rivojlantirish boshqarmasiga tegishli bino va inshootlar; Buxoro viloyati mintaqaviy boʻlinmasiga — “Urugʻchilikni rivojlantirish” markazining Buxoro viloyati Buxoro tumani “Rabotiqalmoq” QFY Koʻchkisafed qishlogʻidagi 56-uy manzilida joylashgan Buxoro viloyati boshqarmasiga tegishli bino va inshootlar; Qashqadaryo viloyati mintaqaviy boʻlinmasiga — Qashqadaryo viloyati Qarshi shahrining “Ravoq” MFY Islom Karimov koʻchasidagi 62-uy manzilida joylashgan Qarshi qurilish kasb-hunar kollejiga tegishli oʻquv-ishlab chiqarish ustaxonasi binosi; Xorazm viloyati mintaqaviy boʻlinmasiga — Xorazm viloyati Xiva shahrining Buyuk yoʻl koʻchasidagi 2-uy manzilida joylashgan Xiva tumani irrigatsiya boʻlimiga tegishli bino va inshootlar operativ boshqaruv huquqi asosida bepul berilsin. 5. Belgilansinki: Institutning Andijon, Buxoro, Qashqadaryo va Xorazm viloyatlaridagi mintaqaviy boʻlinmalarining bino va inshootlarini taʼmirlash hamda jihozlash bilan bogʻliq xarajatlar Oʻzbekiston Respublikasi Prezidentining “Xalqaro tiklanish va taraqqiyot banki hamda Xalqaro taraqqiyot uyushmasi ishtirokida “Oʻzbekiston Respublikasi qishloq xoʻjaligini modernizatsiya qilish” loyihasini amalga oshirish chora-tadbirlari toʻgʻrisida” 2020-yil 11-avgustdagi PQ-4803-son qaroriga 2a-ilovaning 1-bandida nazarda tutilgan mablagʻlar doirasida amalga oshiriladi; Institutning markaziy laboratoriyasini rivojlantirish uchun “Oʻzbekiston Respublikasi qishloq xoʻjaligini modernizatsiya qilish” loyihasi doirasida 1,8 mln AQSh dollari miqdorida mablagʻ ajratiladi; Institutning mintaqaviy boʻlinmalarida tuproq tahlili laboratoriyalarini tashkil etish uchun 2023-yilga moʻljallangan davlat ilmiy dasturlari doirasida 3,5 mlrd soʻm hamda “Tuproq klinikasi” mobil laboratoriyalarini xarid qilish uchun 3,6 mlrd soʻm mablagʻ yoʻnaltiriladi. 6. Vazirlar Mahkamasining “Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligida bilim va innovatsiyalar milliy markazi tizimidagi ilmiy tashkilotlarning tuzilmalarini tasdiqlash toʻgʻrisida” 2021-yil 24-sentabrdagi 601-son qarorining 2-bandi toʻqqizinchi xatboshisi va 8-ilovasi oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin. Direktorning ilm-fan va ilmiy faoliyat boʻyicha maslahatchisi* Direktor* Ilmiy kengash Direktorning ilmiy ishlar va innovatsiyalar boʻyicha oʻrinbosari* Ilmiy kotib* Direktorning ishlab chiqarish va umumiy ishlar boʻyicha oʻrinbosari* Xodimlar bilan ishlash boʻyicha bosh mutaxassis* 1 Tuproq genezisi, geografiyasi va raqamli kartografiyasi boʻlimi* 1 Ilmiy kadrlarni tayyorlash boʻyicha bosh mutaxassis** 1 Ilmiy-ishlab chiqarish boʻlimi** 3 Moliya, buxgalteriya hisobi va hisoboti boʻlimi 2*+1** Shoʻrlangan tuproqlar genezisi, geografiyasi va melioratsiyasi boʻlimi* 1 Yordamchi xodimlar** Xalqaro aloqalar boʻyicha bosh mutaxassis*** 1 Bosh yuriskonsult* 1 Tuproq monitoringi, ekologiyasi, unumdorligini baholash va degradatsiyaga uchragan tuproqlar unumdorligini tiklash boʻlimi* 1 Innovatsion texnopark** 5 Axborot-resurs boʻlimi 1*+1** Maxsus boʻlim** 1 “Tuproq klinikasi” markazi** 6 Tuproqlar fizikasi va degradatsiyaga uchragan tuproqlar texnologiyasi boʻlimi* 1 Yetakchi patentshunos** 1 Devonxona** 1 Dala ekspeditsiyasi boʻlimi** 15 Tuproqlar biogeokimyosi, kimyoviy va fizik-kimyoviy holatini maqbullashtirish boʻlimi* 1 Tuproq muzeyi** 1 Andijon, Buxoro, Qashqadaryo va Xorazm viloyatlari mintaqaviy boʻlinmalari* 8 Kameral tahlil boʻlimi** 10 “Tuproqshunoslik va agrokimyo” ilmiy jurnali** 2 Tuproq agrokimyosi va oʻsimliklar oziqlanishini maqbullashtirish boʻlimi* 1 Kartografik tahlil boʻlimi** 10 Tuproq geografik axborot tizimlari va pedometrika boʻlimi* 1 Organik dehqonchilik texnologiyalari boʻlimi*** 1 Tuproq eroziyasi va eroziyalangan tuproqlarni muhofazalash, unumdorligini tiklash boʻlimi* 1 Tahliliy sinov laboratoriyasi* 1 Direktor* Ilmiy-texnik kengash Direktorning ilmiy ishlar va innovatsiyalar boʻyicha oʻrinbosari* Xodimlar bilan ishlash boʻyicha bosh mutaxassis** 1 Tuproqshunoslik boʻlimi** 2 Moliya, buxgalteriya hisobi va hisoboti boʻlimi** 1 Agrokimyo boʻlimi** 2 Yuriskonsult** 1 Ilmiy ishlanmalarni joriy etish va marketing boʻlimi** 2 Axborot-kommunikatsiya texnologiyalari boʻyicha bosh mutaxassis** 1 Dala ekspeditsiyasi boʻlimi** 2 Yordamchi xodimlar** Kameral tahlil boʻlimi** 2 Tuproq klinikasi laboratoriyasi** 4 Kartografik tahlil boʻlimi** 2